《赴琼州次大蓼滩风雨交作寒未艾也其势欲雪 其一》
宋代·曾丰

仆仆漫郎踪迹孤，星星迂叟发毛疏。三千里外辞乡后，十八滩前问宿初。

山未容云思底丽，风犹与雪议权舆。有蒲团在不能享，吾策从初悔读书。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。